kardosdrur/scandi-wiki huggingface dataset:
Mogens Truelsen

Mogens Borch Truelsen (25. juli 1901 i Taarbæk – 10. december 1979 i Gentofte) var en dansk atlet og grosserer medlem af Akademisk Idrætsforening i København.

Mogens Truelsen begyndte som sin idrætskarriere som fodboldspiller i AB, men fik 1919 interesse for atletik. Han satte i 1921 dansk rekord på 200 meter med 22,6, hvilket var dansk rekord i 11 år.
Han deltog i OL 1924 i Paris, hvor han blev slået ud i indledende heat på 100 og 200 meter. Han indgik også i det danske 4 x 100 meter hold, som blev slået ud i semifinalen.
Han vandt tre danske meterskaber; to på 200 meter og et på 100 meter. Dertil tre på 4 x 100 meter og to på 4 x 400 meter. Han sluttede som aktiv 1926.

Danske mesterskaber 
  1925 100 meter 11,4
  1925 Stangspring 3,50
  1925 4 x 100 meter 44,5
  1925 4 x 400 meter 3:34,6
 
  1924 200 meter 22,7
  1924 100 meter ?
  1924 Længdespring 6,37
  1924 4 x 100 meter ?
  1924 4 x 400 meter 3:30,3
   
  1923 200 meter 23,1
  1923 4 x 100 meter 43,8
  1923 4 x 400 meter 3:40,2
  1922 200 meter 22.6
  1922 4 x 100 meter ?
  1922 4 x 400 meter 3:35.1
  1921 100 meter 11.0
  1921 200 meter 22,7 +1½m
  1921 4 x 100 meter 44,6
  1921 4 x 400 meter 3:31.0
  1920 200 meter 23.1
  1920 4 x 100 meter ?
  1920 4 x 400 meter 3:35.6

Personlige rekorder 
 100 meter: 10.9 (1925)
 200 meter: 22.6 (1921) Dansk rekord 1921-1933

Eksterne henvisninger 
 Mogens Truelsen Biography and Statistics – Olympics at Sports-Reference.com 
 DAF i tal Mogens Truelsen

Sprintere fra Danmark
Danske OL-deltagere i atletik
Atleter fra Akademisk Idrætsforening
Taarbæk
Grosserere fra Danmark
Deltagere for Danmark ved sommer-OL 1924
Citronlunden

Citronlunden ( – Etz Limon; ) er en israelsk film fra 2008, der er instrueret af den israelske instruktør Eran Riklis.

Plot 
Da den israelske forsvarsminister (Doron Tavory) flytter ind ved siden af den palæstinensiske kvinde Selma (Hiam Abbass), starter en kamp om Selmas citronlund, som hun har arvet efter sin far, idet denne udgør en sikkerhedstrussel og derfor skal ryddes. Selma allierer sig med advokaten Ziad Daud (Ali Suliman), og mellem de to opstår en gensidig sympati, der bunder i Selmas følelsesmæssige isolation: Hendes søn bor i USA, og hendes datter besøger hende sjældent, og Ziads savn efter sin datter, som han har efterladt i Rusland hos hendes mor. Filmen handler dels om Selmas kamp for sin ret og dels de menneskelige omkostninger ved den israelsk-palæstinensiske konflikt.

Priser

Eksterne henvisninger 
 

Film fra Israel
Film fra 2008
Arabisksprogede film
Harry Siefert

Harry Johan Carl Siefert (født 3. oktober 1910 i Odense, død 9. oktober 1965 i Farum) var en dansk atlet (løber). Han var medlem af Odense GF (-1932), IF Sparta (1933-1938) og AC 37 (1938-).

Harry Siefert vandt flere store terrænløb blandt andet Kongepokalen tre gange og Fortunløbet fire gange. Han vandt 18 danske mesterskaber og deltog i OL 1936 i Berlin, hvor han nåede en 10. plads på både 5000 og 10000 meter.

Den danske atletiksæsonen 1937 var præget af "Siefert-sagen", hvor Harry Siefert og Henry Nielsen samt 13 idrætsledere blev dømt for overtrædelse af amatørreglerne. AIK 95 havde givet Harry Siefert et kaffestel, som han havde ønsket, og det var i sig selv straf værdigt. At der ikke var graveret i stellet var også en overtrædelse af amatørbegreberne. Dansk Atletik Forbund dømte ham til 18 måneders karantæne.

Harry Siefert udgav en erindringsbog med titlen "Da Siefert løb for gamle Danmark" 1945.

Danske mesterskaber 
  1944 5000 meter 14:59,8
  1944 10000 meter 31:23,4
  1943 5000 meter 15:05,2
  1943 10000 meter 30:56,4
  1942 5000 meter 14:48,2
  1942 10000 meter 31:51,0
  1941 5000 meter 15:13,2
  1940 5000 meter 15:13,4
  1940 10000 meter 31:42,6
  1940 8km cross 19,08
  1939 10000 meter 31:48,0
  1939 5000 meter 15:22,2
  1938 10000 meter 32:04,0
  1938 8km cross 26,04
  1936 10000 meter 32:10,6
  1936 8km cross 26,51
  1935 5000 meter 15:15,6
  1935 10000 meter 31:32,2
  1934 5000 meter 15:23,0
  1934 10000 meter 32:25,9
  1933 10000 meter 32:02,0
  1933 5000 meter 16:01,0
  1932 10000 meter 32:14,0
  1932 5000 meter 15:32,8

Personlige rekorder 
 5000 meter: 14.36.2 Helsinki 21. juni 1938 (Verdens 7. bedste tid 1938)
 10000 meter: 30.26.8 Stockholm 28 august 1943 (Verdens 6. bedste tid 1943)

Eksterne henvisninger 
 
 DAF i tal – Harry Siefert  (sammenblandet med kasteren Harry Siebert)
 FILM: Ugerevy 24/1938 Internationalt atletikstævne på Østerbro Stadion. Harry Siefert DR på 5000 meter – dr.dk/Bonanza
 

Langdistanceløbere fra Danmark
Danske OL-deltagere i atletik
Atleter fra Odense Atletik/OGF
Atleter fra Sparta Atletik
Atleter fra AC 37
Personer fra Odense
Johan Jacob Bruun

Johan Jacob Bruun (30. november 1715 i Slagelse – begravet 4. juli 1789 i Hillerød) var en dansk maler. Bruun var søn af Thomas Bruun, rådmand, byskriver og postmester i Slagelse, og Dorothea Sophie, født Mylius. 

Bruun blev efter eget ønske sendt til København for at uddanne sig hos Johan Herman Coning. Han specialiserede sig, ligesom sin lærer, i miniature- og prospektmaleriet. Som maler var han uden betydning, skønt enkelte af hans "Perspektivskilderier" blev købt af kongen, efter at Laurids de Thurah havde attesteret, at de var "meget sirlig i alle Hånde Kulører forfærdiget og udført", og hans væsentligste adkomst til at mindes er hans Novus Atlas Daniæ, en række prospekter af danske byer og slotte (1761), meget slet stukne af kobberstikkeren Hans Qvist, til hvilket foretagende Bruun nød kongelig understøttelse. 

Hans arbejder er af stor kulturhistorisk, topografisk og arkitekturhistorisk betydning.

Da tidens kunstnere fik uslere kår, lagde Bruun kunsten til side og opnåede en ansættelse som inspektør ved salpeterværket i Hillerød.

Han havde 5. juli 1741 ægtet en dame af anset og velstående familie, Ane Cathrine Basballe (1723 – 1789); med hende havde han 2 sønner og 3 døtre. Bruun var broder til etatsråd og generalprokurør i søetaten Andreas Bruun (død 1798) -- der atter var farfar til provst C. Bruun og fængselsdirektør F. Bruun -- og til Rasmus Bruun, skoleholder på Fredensborg (død 1774), far til den i 1800 afdøde teatermaler Thomas Bruun.

Kilder 
 170 (Dansk biografisk Lexikon / III. Bind. Brandt – Clavus)
 

Malere fra Danmark
Personer fra Slagelse
Danskere i 1700-tallet
Personer i Dansk Biografisk Leksikon
Hans Qvist

Der er flere der hedder Hans Qvist.

 Hans Qvist (tegner) – dansk vittighedstegner (1922 – 1983)
 Hans Qvist (kobberstikker) – dansk kobberstikker (ca. 1735-1810)
Hans Qvist (kobberstikker)

Hans Qvist (omkring 1735 – 12. februar 1810) var en dansk kobberstikker.

Opvækst og karriere 
Qvist blev sandsynligvis født i København. Han blev udlært kobberstikker hos Jonas Haas og Odvardt Helmoldt von Lode. I 1761 leverede han et større antal prospekter til Johan Jacob Bruuns Novus Atlas Daniæ, hvilket menes at være hans første selvstændige opgave. Inden da havde Haas trukket ham i retten, fordi han havde forladt hans tjeneste og nedsat sig som selvstændig kobberstikker uden at have Akademiets tilladelse. Sagen blev dog tilsyneladende løst uden om domstolen.

Qvist arbejdede bl.a. som kobberstikker ved Den kongelige bank omkring 1765-85, hvorfra han modtogventepenge. Blandt hans kunstblade (63), der på ét nær er fra hans ungdomsår, må nævnes de fleste af stikkene til de af Johan Jacob Bruun tegnede prospekter fra Danmark samt nogle blade til Danske Atlas. I 1764 udførte han fire prospekter til Erik Pontoppidan den yngre, og i 1766-69 lavede han et kort over Københavns Amt til Videnskabernes Selskab. Han fremstillede også enkelte bogillustrationer i bl.a. 1761 og 1771.

Privatliv 
Qvist ægtede Cathrine Elisabeth Liebenberg (1746 – 1828), i januar 1765, der var datter af buntmager Chr. Liebenberg. De levede dog i en længere årrække som separerede.

Eksterne henvisninger 
 Hans Qvist (af Philip Weilbach)

Kobberstikkere fra Danmark
Personer i Dansk Biografisk Leksikon
Karolinska Institutet

Karolinska Institutet (KI, oprindelig Kongl. Carolinska medico-chirurgiska institutet) er et svensk, medicinsk universitet med sit største campus i Solna ved Stockholm. Universitetet blev grundlagt i 1810 og er Sveriges største center for medicinsk uddannelse og forskning med 30% af den medicinske uddannelse og 40% af den medicinske forskning i landet.

KI er et statsligt universitet og organiseret i 22 relativt selvstændige institutioner, som varetager forskning og uddannelse.

Nobelprisen
Siden 1901 har Nobelforsamlingen ved KI udpeget modtageren af Nobelprisen i fysiologi eller medicin.

Universitetssygehus 
'Karolinska Institutet' samarbejder med Karolinska Universitetssjukhuset.

Eksterne links 
 Karolinska Institutet

Universiteter i Sverige
Uddannelse i Stockholm
Andrew Z. Fire

Andrew Zachary Fire (født 27. april 1959 i Palo Alto, Californien, USA) er en amerikansk mikrobiolog og forsker indenfor genetik, der arbejder ved Stanford University. I 2006 modtog han Nobelprisen i fysiologi eller medicin sammen med Craig C. Mello. 

Fire og Mello modtog nobelprisen for deres opdagelse af fænomenet RNA-interferens, ofte forkortet RNAi. RNA er sædvanligvis enkelstrenget, men det forekommer også som dobbelstrenget RNA. RNA-interferens indebærer at sådanne dobbelstrengede RNA molekyler kan hæmme udtrykket af et gen, således at proteinsyntesen af dette hæmmes. RNA-interferens kan betragtes som et slags immunforsvar for genomet. Mello og Fire studerede fænomenet med rundormen C. elegans som modelorganisme.

Eksterne henvisninger 

 Kortfattet præsentation af Fire  (engelsk)

Nobelprismodtagere i medicin
Mikrobiologer
Biologer fra USA
Personer fra Californien
Nobelprismodtagere fra USA
Ansatte ved Stanford University
17. etape af Tour de France 2010

Syttende etape af Tour de France 2010 var en 174 km lang bjergetape. Den blev kørt torsdag d. 22. juli fra Pau til Col du Tourmalet.

 Etape: 17. etape
 Dato: 22. juli
 Længde: 174 km
 Danske resultater:
 56. Jakob Fuglsang + 11.35
 57. Chris Anker Sørensen + 11.35
 107. Matti Breschel + 28.58
 111. Nicki Sørensen + 28.58
 149. Brian Vandborg + 30.17
 Gennemsnitshastighed: 34,4 km/t

Point- og bjergspurter

1. sprint (Bidos) 
Efter 33 km

2. sprint (Adast) 
Efter 141,5 km

1. bjerg (Côte de Renoir) 
4. kategori stigning efter 13,5 km

2. bjerg (Col de Marie-Blanque) 
1. kategori stigning efter 56,5 km

3. bjerg (Col du Soulor) 
1. kategori stigning efter 117,5 km

4. bjerg (Col du Tourmalet) 
HC kategori stigning efter 174 km

Resultatliste

Manglende ryttere 
 209  Simon Špilak (LAM) udgik.

Ekstern henvisning 
 Etapeside  på Letour.fr   

 17

en:2010 Tour de France, Stage 11 to Stage 20#Stage 17
18. etape af Tour de France 2010

Attende etape af Tour de France 2010 var en 198 km lang flad etape. Den blev kørt fredag d. 23. juli fra Salies-de-Béarn til Bordeaux.

 Etape: 18. etape
 Dato: 23. juli
 Længde: 198 km
 Danske resultater:
 Gennemsnitshastighed:

Pointspurter

1. sprint (Castelnau-Chalosse) 
Efter 29,5 km

2. sprint (Hostens) 
Efter 150,5 km

Resultatliste

Manglende ryttere 
 136  Francesco Reda (QST) udgik.

Ekstern henvisning 
 Etapeside  på Letour.fr   

 18

en:2010 Tour de France, Stage 11 to Stage 20#Stage 18
Nanchang

Nanchang (kinesisk skrift: 南昌; pinyin: Nánchāng) er en kinesisk by på præfekturniveau som er hovedstad i provinsen Jiangxi i det centrale Kina. Præfekturet har et areal på 7,372 km² og en befolkning på 4.920.000 (2007). Det ligger ved floden Gan Jiang, der er en sydfra kommende biflod til Yangtze.

Administrative enheder 

Nanchang består af fem bydistrikter og fire amter:
 Bydistriktet Donghu (东湖区), 30 km², 440.000 indbyggere, lokalregeringens sæde;
 Bydistriktet Xihu (西湖区), 43 km², 460.000 indbyggere;
 Bydistriktet Qingyunpu (青云谱区), 40 km², 240.000 indbyggere;
 Bydistriktet Wanli (湾里区), 254 km², 80.000 indbyggere;
 Bydistriktet Qingshanhu (青山湖区), 220 km², 580.000 indbyggere;
 Amtet Nanchang (南昌县), 1.839 km², 1,07 mill. indbyggere;
 Amtet Xinjian (新建县), 2.338 km², 670.000 indbyggere;
 Amtet Anyi (安义县), 656 km², 250.000 indbyggere;
 Amtet Jinxian (进贤县), 1.952 km², 720.000 indbyggere.

Historie 
Under Han-dynastiet blev byen Gan bygget her ca. 201 f.Kr.. I 589 e.Kr. (Sui-dynastiet) fik den navnet Hongzhou og noget senere navnet Nanchang.

I 1900-tallet blev byen kendt for sin betydning for den kommunistiske bevægelse. Her gennemførte kommunisterne under ledelse af Zhou Enlai Nanchangopstanden som brød ud 1. august 1927. Datoen 1. august ble senere erklæret som grundlæggelsesdag for Folkets Befrielseshær.

Trafik

Jernbane 
Jernbanelinjen Jingjiubanen har stoppested her på sin rute fra Beijing til Kowloon i Hongkong. Denne linje passerer gennem blandt andet Hengshui, Heze, Shangqiu, Xinzhou (ved Wuhan), Jiujiang, Heyuan, Huizhou og Shenzhen.

Veje 
Kinas rigsvej 105 løber gennem Nanchang. Den begynder i Beijing, løber mod syd og ender ved kysten i Zhuhai i provinsen Guangdong. Den passerer større byer som Tianjin, Dezhou, Jining, Shangqiu, Jiujiang og Guangzhou.

Kinas rigsvej 316 løber gennem området. Den fører fra Fuzhou i Fujian via Nanchang og Wuhan til Lanzhou i Gansu.

Kinas rigsvej 320 går også gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Myndigheder
Den lokale leder i Kinas kommunistiske parti er Guo An. Borgmester er Yin Meigen, pr. 2021.

Bypræfekturer i Jiangxi
Guillermo Amor

Guillermo Amor Martínez (født 4. december 1967 i Benidorm, Spanien) er en pensioneret spansk fodboldspiller, der spillede som midtbanespiller hos La Liga-klubberne FC Barcelona og Villarreal CF, samt for italienske Fiorentina og skotske Livingston F.C. Hans klart mest succesfulde periode var hans 12 år hos Barcelona, som han vandt adskillige spanske mesterskaber samt nationale og europæiske pokaltitler med.

Amor spillede i årene mellem 1990 og 1998 37 kampe for Spaniens landshold, hvori han scorede fire mål. Han repræsenterede holdet ved EM i 1996 og VM i 1998.

Titler 
La Liga
 1991, 1992, 1993, 1994 og 1998 med FC Barcelona

Copa del Rey
 1990, 1997 og 1998 med FC Barcelona

Supercopa de España
 1991, 1992, 1994 og 1996 med FC Barcelona

Mesterholdenes Europa Cup
 1992 med FC Barcelona

Pokalvindernes Europa Cup
 1997 med FC Barcelona

UEFA Super Cup
 1992 og 1997 FC Barcelona

Eksterne henvisninger 
 FIFA.com spillerinfo 
 National-football-teams.com spillerinfo
 BDFutbol spillerinfo
 Weltfussball.de spillerinfo 

Fodboldspillere fra Spanien
Fodboldspillere fra FC Barcelona
Fodboldspillere fra Villarreal CF
Fodboldspillere fra ACF Fiorentina
Fodboldspillere fra Livingston F.C.
Fodboldspillere fra FC Barcelona B
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
19. etape af Tour de France 2010

Nittende etape af Tour de France 2010 var en 52 km lang enkeltstart. Den blev kørt lørdag d. 24. juli fra Bordeaux til Pauillac.

 Etape: 19. etape
 Dato: 24. juli
 Længde: 52 km
 Danske resultater:
 Gennemsnitshastighed: 51,2 km/t

Resultatliste

1. mellemtid, Le Pian-Médoc, 18 km

2. mellemtid, Acrins-en-Médoc, 36,5 km

3. mellemtid, Beychevelle, 45,5 km

Mål, Pauillac, 52 km

Ekstern henvisning 
 Etapeside  på Letour.fr   

 19

en:2010 Tour de France, Stage 11 to Stage 20#Stage 19
20. etape af Tour de France 2010

Tyvende etape af Tour de France 2010 var en 102,5 km lang flad etape. Den blev kørt søndag d. 25. juli fra Longjumeau til Paris Champs-Élysées.

 Etape: 20. etape
 Dato: 25. juli
 Længde: 102,5 km
 Danske resultater:
 Gennemsnitshastighed: 37,8 km/t

Pointspurter

1. sprint (Haut des Champs-Élysées) 
Efter 58 km

2. sprint (Haut des Champs-Élysées) 
Efter 77,5 km

Resultatliste

Ekstern henvisning 
 Etapeside  på Letour.fr   

 20

en:2010 Tour de France, Stage 11 to Stage 20#Stage 20
Gan Jiang

Gan Jiang eller Ganfloden (赣江; pinyin: Gàn Jiāng) er største flod i den kinesiske provins Jiangxi. Den løber gennem søen Poyang Hu og  ud i Yangtze (Chang Jiang). Den har en længde på 758 km og et afvandingsområde på 81.600 kvadratkilometer. Den er byen Nanchangs hovedtransportvej.

Eksterne henvisninger
 Gan Jiang

Vandløb i Kina
Chang Jiang
Jiangxi
Søren Poppe

Søren Poppe (født 20. november 1971 i Ganløse) er en dansk sanger og sangskriver.

Poppe blev uddannet lærer fra Københavns Dag- og Aftenseminarium i 1998. Her mødte han Stefan Nielsen som han i 2000 dannede gruppen Rollo & King med. De fik deres gennembrud med singlen "Ved du hvad hun sagde?" fra albummet Midt i en løbetid (2000). I 2001 vandt de Dansk Melodi Grand Prix med sangen "Der står et billede af dig på mit bord" sammen med Signe Svendsen. Ved Eurovision Song Contest 2001 kom den engelske version af sangen, "Never Ever Let You" på en andenplads. Efterfølgende udgav de deres andet og sidste album Det nye kuld (2001), hvorefter de gik i opløsning i 2002. Samlet set solgte Rollo & King 200.000 album og 60.000 singler.

Efter opløsningen af Rollo & King udgav Søren Poppe sit første soloalbum, Hvert minut (2002) inspireret af Danser med Drenge, hvorfra singlen af samme navn fik moderat succes. "Hvert minut" blev i 2006 indspillet af den svenske sangerinde Emilia med stor succes. I 2002 sang Søren Poppe fodbold-duetten med Sofie Lassen-Kahlke "Danmarks Drenge" til VM i Sydkorea.

I 2006 deltog Søren Poppe sammen med Lene Matthiesen Nørrelykke i Dansk Melodi Grand Prix med sangen "En som dig", der endte på en samlet tredjeplads.

I 2008 fik Søren Poppe konstateret depression og stress, og valgte at stoppe sin musikkarriere. Fra 2009 til 2013 var han daglig leder af Fitness World i Værløse. I 2011 udgav han for første gang i årevis en single, "Højt at flyve" fra det senere album af samme navn. I 2013 blev Poppe uddannet massør, og åbnede en mobil massageklinik.
I dag (2020) er Søren Poppe skolelærer på Birkerød Skole

Diskografi

Album 
 Hvert minut (2002)
 Aldrig som før (2005)
 Tampen Brænder (2006)
 Højt at Flyve (2011)

 Singler
 2002 "Hvert Minut"
 2002 "Danmarks Drenge" (feat. Sofie Lassen-Kahlke)
 2011 "Højt at Flyve"
 2020 "Vi vasker hænder dagen lang"
 2023 "Slotsbyens drenge"

med Rollo & King 
 Midt i en løbetid (2000)
 Det nye kuld (2001)

Referencer 

Sangere fra Danmark
Deltagere ved Dansk Melodi Grand Prix 2006
Rollo & King
Lundegård

Lundegård kan henvise til flere stednavne:
 Lundegård (Mors) var i 1500-tallet et kongeligt len på Mors
 Lundegård (Nørre Broby Sogn) er en hovedgård i Nørre Broby Sogn, Sallinge Herred, Faaborg-Midtfyn Kommune
 Lundegård (Vordingborg Kommune) er en landsby i Skibinge Sogn, Vordingborg Kommune
 Lundegård (Skåne) var et len i Skåne
 Lundagård – nuværende park i Lund, Skåne, Sverige. Tidligere også ærkebiskopen i Lunds borg som lå i parken.
Lundegård (Mors)

Lundegård på Mors med sognene Vester- og Øster Assels Sogn var i 1500-tallet et kongeligt len. Lundegård blev 1651 solgt til Albert Baltzer Behrens (KB 04.01.1651). Birket omtales ikke før det 26. november 1687 sammenlægges med Morsø Nørre Herred og Morsø Sønder Herred."

Referencer 

Len i Danmark
Søren Kjærsgaard

Søren Kjærsgaard (født 5. oktober 1975) er tidligere borgmester i Holbæk Kommune, valgt for Venstre.

Kjærsgaard er cand.jur. fra Københavns Universitet 2002 og var før sit borgmesterembede beskæftiget som advokat.

Han opnåede valg til kommunalbestyrelsen første gang ved valget i 2005 under navnet Søren Andersen med 322 personlige stemmer.

Ved et opstillingsmøde i 2008 blev han valgt til spidskandidat for vælgerforeningen Venstre i Holbæk Kommune hvor han afløste Jens Stenbæk. 

I forbindelse med konstitueringsprocessen på valgnatten ved kommunalvalget i 2009 lykkedes det ham at overtage borgmesterposten i Holbæk Kommune med opbakning fra alle partier der opnåede valg, med undtagelse af Socialdemokratiet. 

Konstitueringen er kendt som den violette konstituering, i det den består af Venstre (V), Socialistisk Folkeparti (F), Konservative (C), Dansk Folkeparti (O) og Det Radikale Venstre (R) – en sjælden konstituering hvor Socialistisk Folkeparti (en del af rød blok) valgte at støtte de resterende partier (den blå blok) og dannede en såkaldt bred konstituering.

Søren Kjærsgaard er desuden formand for Det Danske Miljømærkenævn.

Eksterne henvisninger 
 danskekommuner.dk/Borgmesterfakta
 dr.dk
 nordvestnyt.dk
 Søren Kjærsgaard borgmester i Holbæk

Referencer 

Borgmestre fra Venstre
Personer fra Holbæk
Borgmestre i Holbæk
Tidligere borgmestre fra Danmark
Rudolf Schou

Rudolf Jacob Schou (født 27. april 1862 i København, død 23. januar 1915 i London, hvortil han var rejst for at søge udvirket lettelser for foderstofindførselen til Danmark under 1. verdenskrig) var en dansk landøkonom, bror til Einar, Erik og Hans Henrik Schou.

Schou blev landbrugskandidat 1885, var derefter bestyrer og senere forpagter af Gl. Antvorskov Teglværk og ledede samtidig et dertil knyttet mindre landbrug, blev sekretær i Landhusholdningsselskabet fra 1. januar 1894 til 31. december 1898 og ansattes derefter, efter kaptajn J.C. la Cours død, som Landbrugsministeriets tilsynsførende med landbrugets udførselsforhold, i hvilken stilling han virkede energisk for at få gennemført en betryggende kontrol med landbrugets eksportartikler.

Som medlem af komiteen for Danmarks deltagelse i verdensudstillingen i Paris 1900 udgav Schou med understøttelse af Carlsbergfondet et stort værk på dansk og fransk om Landbruget i Danmark, og året efter på Landbrugsministeriets foranstaltning Bestemmelser vedrørende Indførsel af danske Landbrugsprodukter, særlig til europ. Hovedlande. Han redigerede Tidsskrift for Landøkonomi 1899-1905 og var formand i Dansk Eksportforening 1901-09.

Han var Ridder af Dannebrog og Dannebrogsmand. Han er begravet på Garnisons Kirkegård.

Kilder

Eksterne henvisninger 
 

Agronomer fra Danmark
Foreningsformænd fra Danmark
Personer fra København
Danskere i 1800-tallet
Danskere i 1900-tallet
Riddere af Dannebrog
Redaktører fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Salmonsens
Cubas provinser

Cuba er administrativt opdelt i 15 provinser og en særlig kommune der også fungerer som provins.

Cubas provinser 
Cuba er inddelt i følgende provinser (fra vest til øst):

Historie

Indtil 1976, var Cuba opdelt i følgende provinser (fra vest til øst):

 Pinar del Río
 La Habana, inkluderede den nutidige provins La Habana byen Havana
 Matanzas
 Las Villas (før 1940, "Santa Clara"), indeholdt de nutidige provinser: Cienfuegos, Villa Clara og Sancti Spíritus
 Camagüey (før 1899, "Puerto Príncipe"), indeholdt de nutidige provinser: Camagüey og Ciego de Ávila
 Oriente (før 1905, "Santiago de Cuba"), indeholdt de nutidige provinser: Las Tunas, Granma, Holguín, Santiago de Cuba og Guantánamo

Referencer
Pinar del Río (provins)

Provinsen Pinar del Río er den vestligste af Cubas provinser med  indbyggere og støder i øst op til provinsen La Habana. Regionens hovedstad hedder også Pinar del Río.

Geografi 
Pinar del Río provinsen indeholder den ene af Cubas tre store bjergmassiver: Cordillera de Guaniguanico, der er opdelt i den østlige del Sierra del Rosario og den vestlige Sierra de los Organos. Disse former et landskab, der er karakteriseret ved stejle limstens bakker mogotes og flade, frugtbare dale. En sådan dal Viñalesdalen er et UNESCO verdensarvsområde.

På den nordlige kyststrækning ligger Colorados øgruppen Archipiélago de los Colorados, som er en række af større og mindre øer, der ligger på et barriererev. Cubas vestligste punkt Cabo San Antonio ligger på Guanahacabibes-halvøen, som er udnævnt til nationalpark og et biosfærereservat.

Kommuner 
Provinsen er administrativt opdelt i 14 kommuner:

Kultur

Medier 
 Radio Guamá: Radio station for Pinar del Rio
 Guerrillero. Avis for Pinar del Rio

Referencer

Eksterne henvisninger 

 Cubas nationale statistiske kontor 

Cubas provinser